title: Vykonávacie nariadenie Komisie (EÚ) 2016/962 zo 16. júna 2016, ktorým sa stanovujú vykonávacie technické predpisy, pokiaľ ide o jednotné formáty, vzory a vymedzenia na identifikáciu a predkladanie informácií príslušnými orgánmi a orgánmi pre riešenie krízových situácií Európskemu orgánu pre bankovníctvo podľa smernice Európskeho parlamentu a Rady 2014/59/EÚ (Text s významom pre EHP)

text:
               17.6.2016

               SK

               Úradný vestník Európskej únie

               L 160/35

         VYKONÁVACIE NARIADENIE KOMISIE (EÚ) 2016/962
   zo 16. júna 2016,
   ktorým sa stanovujú vykonávacie technické predpisy, pokiaľ ide o jednotné formáty, vzory a vymedzenia na identifikáciu a predkladanie informácií príslušnými orgánmi a orgánmi pre riešenie krízových situácií Európskemu orgánu pre bankovníctvo podľa smernice Európskeho parlamentu a Rady 2014/59/EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (1), a najmä na jej článok 4 ods. 11,
   keďže:

               (1)

               V článku 4 ods. 1 smernice 2014/59/EÚ sa stanovuje, že zjednodušené povinnosti sa môžu uplatňovať na inštitúciu vtedy, keď so zreteľom na kritériá v uvedenom článku a na usmernenia, ktoré na základe článku 4 ods. 5 uvedenej smernice vypracoval Európsky orgán pre bankovníctvo (EBA), príslušné orgány a orgány pre riešenie krízových situácií určia, že zlyhanie inštitúcie a následná likvidácia v bežnom konkurznom konaní by pravdepodobne nemali významný negatívny vplyv na finančné trhy, ostatné inštitúcie, podmienky financovania alebo všeobecne na ekonomiku.

               (2)

               S výhradou článku 4 ods. 9 a 10 smernice 2014/59/EÚ sa v článku 4 ods. 8 od členských štátov vyžaduje, aby zabezpečili, aby príslušné orgány a orgány pre riešenie krízových situácií mohli oslobodiť od uplatňovania požiadaviek uvedených v hlave II kapitole 1 oddieloch 2 a 3 uvedenej smernice inštitúcie pridružené k ústrednému orgánu a úplne alebo čiastočne oslobodené od prudenciálnych požiadaviek vo vnútroštátnom práve v súlade s článkom 10 nariadenia Európskeho parlamentu a Rady (EÚ) č. 575/2013 (2). V článku 4 ods. 8 smernice 2014/59/EÚ sa zároveň od členských štátov vyžaduje, aby zabezpečili, aby príslušné orgány a orgány pre riešenie krízových situácií oslobodili od uplatňovania požiadaviek uvedených v hlave II kapitole 1 oddiele 2 uvedenej smernice inštitúcie, ktoré sú členmi systému inštitucionálneho zabezpečenia. V článku 4 ods. 10 smernice 2014/59/EÚ sa najmä uvádza, že inštitúcie podliehajúce priamemu dohľadu Európskej centrálnej banky v súlade s článkom 6 ods. 4 nariadenia Rady (EÚ) č. 1024/2013 (3) alebo tie inštitúcie, ktoré podľa tam uvedených kritérií tvoria významný podiel vo finančnom systéme niektorého členského štátu, musia vypracovať vlastné plány ozdravenia v súlade s hlavou II kapitolou 1 oddielom 2 smernice 2014/59/EÚ a musia sa na ne vzťahovať individuálne plány riešenia krízových situácií v súlade s oddielom 3 uvedenej kapitoly.

               (3)

               V článku 4 ods. 7 smernice 2014/59/EÚ sa od príslušných orgánov a orgánov pre riešenie krízových situácií vyžaduje, aby oznámili EBA spôsob, akým uplatnili článok 4 ods. 1, 8, 9 a 10 uvedenej smernice na inštitúcie, ktoré patria do ich jurisdikcie. V tomto nariadení by sa mali stanoviť vzory na predkladanie informácií v súvislosti s článkom 4 ods. 1 a ods. 8 smernice 2014/59/EÚ, ktoré sa môžu, podľa prípadu, vypĺňať za jednotlivé inštitúcie alebo za jednotlivé kategórie inštitúcií v súlade s postupmi, ktoré prijali príslušné orgány a orgány pre riešenie krízových situácií, keď posudzujú inštitúcie s podobnými charakteristickými vlastnosťami zo zreteľom na kritériá uvedené v článku 4 ods. 1 uvedenej smernice.

               (4)

               Toto nariadenie vychádza z návrhu vykonávacích predpisov, ktoré EBA predložil Komisii.

               (5)

               EBA uskutočnil otvorené verejné konzultácie o návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010 (4),

         PRIJALA TOTO NARIADENIE:
   Článok 1
   Všeobecné pravidlá
   1.   S cieľom informovať Európsky orgán pre bankovníctvo (EBA) o uplatňovaní článku 4 ods. 1, 8, 9 a 10 smernice 2014/59/EÚ na inštitúcie v ich jurisdikciách príslušné orgány a orgány pre riešenie krízových situácií predkladajú EBA informácie identifikované v súlade s článkami 2 a 3 tohto nariadenia.
   2.   Na účely predkladania informácií v súlade s odsekom 1 príslušné orgány a orgány pre riešenie krízových situácií vypĺňajú príslušné vzory uvedené v prílohe I a v prípade potreby uvádzajú nepovinné ukazovatele uvedené v prílohe II.
   3.   Príslušné orgány a orgány pre riešenie krízových situácií sa môžu rozhodnúť, že vzory uvedené v prílohe I vyplnia spoločne, a to takto:

               a)

               príslušné orgány vyplnia príslušné časti vzorov na účely plánovania ozdravenia;

               b)

               orgány pre riešenie krízových situácií vyplnia príslušné časti vzorov na účely posúdenia riešiteľnosti krízovej situácie a plánovania riešenia krízových situácií.

         4.   Keď príslušné orgány a orgány pre riešenie krízových situácií predkladajú informácie identifikované podľa článkov 2 a 3 tohto nariadenia orgánu EBA, môžu odkázať na „kategóriu inštitúcií“, ak určia, že dve alebo viaceré inštitúcie vykazujú podobné charakteristické vlastnosti, pokiaľ ide o kritériá uvedené v článku 4 ods. 1 smernice 2014/59/EÚ na uplatňovanie zjednodušených povinností.
   Článok 2
   Informácie, ktoré majú predkladať príslušné orgány
   1.   Za každé obdobie podávania správ uvedené v článku 4 tohto nariadenia príslušné orgány predkladajú EBA nižšie uvedené informácie o uplatňovaní zjednodušených povinností, pokiaľ ide o obsah a podrobnosti plánov ozdravenia a lehotu, v ktorej sa vypracujú prvé plány ozdravenia, a časový interval aktualizácie plánov ozdravenia:

               a)

               počet úverových inštitúcií a počet investičných spoločností usadených v danom členskom štáte;

               b)

               počet a celkové aktíva úverových inštitúcií a počet a celkové aktíva investičných spoločností, na ktoré sa uplatnili zjednodušené povinnosti podľa článku 4 ods. 1 smernice 2014/59/EÚ na účely plánovania ozdravenia vo vzťahu k počtu a celkovým aktívam všetkých úverových inštitúcií, resp. investičných spoločností usadených v danom členskom štáte;

               c)

               počet a celkové aktíva inštitúcií, ktorým bola udelená výnimka podľa článku 4 ods. 8 smernice 2014/59/EÚ vo vzťahu k počtu celkovým aktívam všetkých inštitúcií usadených v dotknutom členskom štáte;

               d)

               za každú inštitúciu alebo kategóriu inštitúcií, na ktorú sa uplatnili a naďalej uplatňujú zjednodušené povinnosti podľa článku 4 ods. 1 smernice 2014/59/EÚ ku koncu každého obdobia podávania správ:

                           i)

                           číslo identifikátora právnickej osoby alebo, ak nie je k dispozícii, názov inštitúcie alebo inštitúcií patriacich do tejto kategórie;

                           ii)

                           keď sa správa týka „kategórie inštitúcií“, opis základu, na ktorom sa táto kategória inštitúcií stanovila, podľa článku 1 ods. 4 tohto nariadenia;

                           iii)

                           kvantitatívne informácie týkajúce sa uplatňovania kritérií veľkosti, vzájomného prepojenia, rozsahu a zložitosti činností podľa článku 4 ods. 1 smernice 2014/59/EÚ;

                           iv)

                           zhrnutie nepovinných ukazovateľov uvedených v prílohe II k tomuto nariadeniu, ak existujú, uplatňovaných vo vzťahu ku každému z kritérií uvedených v článku 4 ods. 1 smernice 2014/59/EÚ;

                           v)

                           opis zjednodušených povinností vo vzťahu k úplným povinnostiam;

               e)

               za každú inštitúciu alebo kategóriu inštitúcií, ktorým bolo poskytnuté oslobodenie podľa článku 4 ods. 8 smernice 2014/59/EÚ, opis základu, na ktorom bolo oslobodenie poskytnuté, so zreteľom na kritériá uvedené v článku 4 ods. 8 písm. a) a b) smernice 2014/59/EÚ.

         2.   Na účely predkladania informácií vyžadovaných podľa odseku 1 príslušné orgány vypĺňajú každý zo vzorov podávania správ uvedených v prílohe I k tomuto nariadeniu. Ak príslušný orgán na určité kritériá spomedzi kritérií uvedených v článku 4 ods. 1 smernice 2014/59/EÚ uplatnil nejakú váhu, ako napríklad že boli obzvlášť smerodajné pri stanovovaní toho, že na danú inštitúciu alebo kategóriu inštitúcií by sa mali vzťahovať zjednodušené povinnosti, príslušné orgány vo svojej správe uvedú váhu priradenú týmto kritériám. Ak príslušný orgán na určité kritériá spomedzi kritérií uvedených v článku 4 ods. 1 smernice 2014/59/EÚ váhu neuplatnil, uvedený príslušný orgán vo svojej správe uvedie relatívny význam daných kritérií pri stanovovaní toho, že na danú inštitúciu alebo kategóriu inštitúcií by sa mali vzťahovať zjednodušené povinnosti.
   Článok 3
   Informácie, ktoré majú predkladať orgány pre riešenie krízových situácií
   1.   Za každé obdobie podávania správ uvedené v článku 4 tohto nariadenia orgány pre riešenie krízových situácií predkladajú EBA nižšie uvedené informácie o uplatňovaní zjednodušených povinností, pokiaľ ide o obsah a podrobnosti plánov riešenia krízových situácií a lehotu, v ktorej sa vypracujú prvé plány riešenia krízových situácií, a časový interval aktualizácie týchto plánov:

               a)

               počet a celkové aktíva úverových inštitúcií a počet a celkové aktíva investičných spoločností, na ktoré sa uplatnili zjednodušené povinnosti podľa článku 4 ods. 1 smernice 2014/59/EÚ na účely posúdenia riešiteľnosti krízovej situácie a plánovania riešenia krízových situácií vo vzťahu k počtu a celkovým aktívam všetkých úverových inštitúcií, resp. investičných spoločností usadených v dotknutom členskom štáte;

               b)

               počet úverových inštitúcií a počet investičných spoločností, ktorým bolo poskytnuté oslobodenie podľa článku 4 ods. 8 smernice 2014/59/EÚ;

               c)

               za každú inštitúciu alebo kategóriu inštitúcií, na ktorú sa uplatnili a naďalej uplatňujú zjednodušené povinnosti podľa článku 4 ods. 1 smernice 2014/59/EÚ ku koncu každého obdobia podávania správ:

                           i)

                           číslo identifikátora právnickej osoby alebo, ak nie je k dispozícii, názov inštitúcie alebo inštitúcií patriacich do tejto kategórie;

                           ii)

                           keď sa správa týka „kategórie inštitúcií“, opis základu, na ktorom sa táto kategória inštitúcií stanovila, podľa článku 1 ods. 4 tohto nariadenia;

                           iii)

                           kvantitatívne informácie týkajúce sa uplatňovania kritérií veľkosti, vzájomného prepojenia, rozsahu a zložitosti činností podľa článku 4 ods. 1 smernice 2014/59/EÚ;

                           iv)

                           zhrnutie nepovinných ukazovateľov uvedených v prílohe II k tomuto nariadeniu, ak existujú, uplatňovaných vo vzťahu ku každému z kritérií;

                           v)

                           opis zjednodušených povinností vo vzťahu k úplným povinnostiam;

               d)

               za každú inštitúciu alebo kategóriu inštitúcií, ktorým bolo poskytnuté oslobodenie podľa článku 4 ods. 8 smernice 2014/59/EÚ, opis základu, na ktorom bolo oslobodenie poskytnuté, so zreteľom na kritériá uvedené v článku 4 ods. 8 písm. a) a b) smernice 2014/59/EÚ.

         2.   Na účely predkladania informácií uvedených v odseku 1 orgány pre riešenie krízových situácií vypĺňajú každý zo vzorov podávania správ uvedených v prílohe I k tomuto nariadeniu. Ak orgán pre riešenie krízových situácií na určité kritériá spomedzi kritérií uvedených v článku 4 ods. 1 smernice 2014/59/EÚ uplatnil nejakú váhu, ako napríklad že boli obzvlášť smerodajné pri stanovovaní toho, že na danú inštitúciu alebo kategóriu inštitúcií by sa mali vzťahovať zjednodušené povinnosti, orgán pre riešenie krízových situácií vo svojej správe uvedie a opíše váhu priradenú týmto kritériám. Ak orgán pre riešenie krízových situácií na určité kritériá spomedzi kritérií uvedených v článku 4 ods. 1 smernice 2014/59/EÚ váhu neuplatnil, uvedený orgán pre riešenie krízových situácií vo svojej správe uvedie relatívny význam daných kritérií pri stanovovaní toho, že na danú inštitúciu alebo kategóriu inštitúcií by sa mali vzťahovať zjednodušené povinnosti.
   Článok 4
   Obdobia podávania správ a dátumy ich predkladania
   1.   Pokiaľ ide o informácie uvedené v článku 2 ods. 1 a článku 3 ods. 1, prvé obdobie podávania správ sa začína 1. januára 2015 a končí 30. apríla 2016. Informácie týkajúce sa prvého obdobia podávania správ sa predložia EBA do tridsiateho dňa po nadobudnutí účinnosti tohto nariadenia.
   2.   Pokiaľ ide o informácie uvedené v článku 2 ods. 1 a článku 3 ods. 1, druhé obdobie podávania správ sa začína 1. mája 2016 a končí 30. apríla 2017. Informácie týkajúce sa druhého obdobia podávania správ sa predložia EBA do 1. júna 2017.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júna 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 173, 12.6.2014, s. 190.

      (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (3)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

      (4)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

      PRÍLOHA I

         Vzory na podávanie správ

      VZOR 1

                     Článok 4 smernice 2014/59/EÚ: Vzor na podávanie správ o kvantitatívnych údajoch

                  [Poznámky zahrnuté v tomto vzore majú za cieľ pomôcť orgánom pri vypĺňaní vzoru a netvoria súčasť samotného vzoru.]

                     Členský štát

                     Názov príslušného orgánu/orgánu pre riešenie krízových situácií, ktorý predkladá správu

                     Referenčný dátum

                     Počet úverových inštitúcií usadených v členskom štáte

                     Počet investičných spoločností usadených v členskom štáte

                     Počet úverových inštitúcií, na ktoré sa uplatnili zjednodušené povinnosti podľa článku 4 ods. 1 smernice 2014/59/EÚ

                  [Dotknutý orgán by mal číselné údaje poskytnúť oddelene za povinnosti týkajúce sa: plánovania ozdravenia, posúdení riešiteľnosti krízových situácií a plánovania riešenia krízových situácií.]

                     Počet investičných spoločností, na ktoré sa uplatnili zjednodušené povinnosti podľa článku 4 ods. 1 smernice 2014/59/EÚ

                  [Dotknutý orgán by mal číselné údaje poskytnúť oddelene za povinnosti týkajúce sa: plánovania ozdravenia, posúdení riešiteľnosti krízových situácií a plánovania riešenia krízových situácií.]

                     Počet inštitúcií, ktorým bolo poskytnuté oslobodenie podľa článku 4 ods. 8 smernice 2014/59/EÚ

                     Čísla identifikátora právnickej osoby (LEI) alebo, ak nie sú k dispozícii, názvy inštitúcií usadených v členskom štáte, ktoré podliehajú priamemu dohľadu Európskej centrálnej banky podľa článku 6 ods. 4 nariadenia (EÚ) č. 1024/2013 alebo ktoré tvoria významný podiel vo finančnom systéme niektorého členského štátu v zmysle vymedzenia v článku 4 ods. 10 smernice 2014/59/EÚ, a ktoré preto nie sú oprávnené na oslobodenie podľa článku 4 ods. 8 smernice 2014/59/EÚ

                  [Tento oddiel vzoru musia vyplniť iba príslušné orgány, pretože sa týka klasifikácií v oblasti dohľadu.]

            VZOR 2 (1)

                     Článok 4 ods. 1 smernice 2014/59/EÚ: Vzor správy

                  [Poznámky zahrnuté v tomto vzore majú za cieľ pomôcť orgánom pri vypĺňaní vzoru a netvoria súčasť samotného vzoru.]

                     Členský štát

                     Názov príslušného orgánu/orgánu pre riešenie krízových situácií, ktorý predkladá správu

                  [Od príslušných orgánov a orgánov pre riešenie krízových situácií sa očakáva, že pri vypĺňaní správy sa zamerajú na tie inštitúcie, na ktoré sa uplatňujú zjednodušené povinnosti, pokiaľ ide o požiadavky týkajúce sa plánov ozdravenia a požiadavky týkajúce sa posúdení riešiteľnosti a plánov riešenia krízových situácií (pozri zoznam v článku 4 ods. 1 smernice 2014/59/EÚ).

                     Príslušné orgány a orgány pre riešenie krízových situácií musia podávať správy o všetkých inštitúciách, na ktoré sa uplatňujú zjednodušené povinnosti. S cieľom splniť túto požiadavku sa príslušné orgány a orgány pre riešenie krízových situácií môžu rozhodnúť, že tento vzor vyplnia podľa jednotlivých inštitúcií alebo s ohľadom na špecifické kategórie inštitúcií, ktoré majú spoločné charakteristické vlastnosti, a preto sa posudzujú rovnakým spôsobom na základe kritérií uvedených v článku 4 ods. 1 smernice 2014/59/EÚ.]

                     Referenčné obdobie

                     Názov kategórie úverových inštitúcií alebo názov úverovej inštitúcie

                  [Keď sa podávajú správy o kategóriách inštitúcií, čísla LEI by sa mali poskytnúť pre každú inštitúciu v danej kategórii; ak tieto čísla nie sú k dispozícii, poskytnúť by sa mali názvy inštitúcií.]

                  [Ak sa správa vypĺňa s ohľadom na špecifickú kategóriu inštitúcií, musí sa poskytnúť opis danej kategórie vrátane kľúčových charakteristických vlastností inštitúcií v danej kategórii (napr. odkazom na klasifikáciu SREP v súlade s usmerneniami EBA podľa článku 107 ods. 3 smernice Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338) alebo na iný príslušný klasifikačný systém). Okrem toho sa musí poskytnúť zoznam čísel LEI, alebo ak nie sú k dispozícii, zoznam názvov inštitúcií v rámci danej kategórie. Ak existuje viac než jedna kategória inštitúcií, správa sa musí vyplniť za každú kategóriu.]

                     Názov kategórie investičných spoločností alebo názov investičnej spoločnosti

                  [Keď sa podávajú správy o kategóriách inštitúcií, čísla LEI by sa mali poskytnúť pre každú inštitúciu v danej kategórii; ak tieto čísla nie sú k dispozícii, poskytnúť by sa mali názvy inštitúcií.]

                  [Ako vyššie.]

                     Počet inštitúcií patriacich do kategórie

                  [Toto pole treba vyplniť len vtedy, keď sa správa týka kategórie inštitúcií.]

                     Základ pre stanovenie toho, že so zreteľom na príslušné kritériá podľa článku 4 ods. 1 smernice 2014/59/EÚ zlyhanie a následná likvidácia [inštitúcií patriacich do tejto kategórie/danej inštitúcie] v bežnom konkurznom konaní by pravdepodobne nemala významný negatívny vplyv na finančné trhy, ostatné inštitúcie, podmienky financovania alebo všeobecne na ekonomiku. Opis musí podľa možnosti zahŕňať kvantitatívne informácie.

                  [V tomto oddiele uveďte, so zreteľom na kritériá podľa článku 4 ods. 1 smernice 2014/59/EÚ, povinné ukazovatele uvedené vo vzore nižšie a akékoľvek nepovinné ukazovatele zo zoznamu uvedeného v prílohe II k tomuto nariadeniu, na základe ktorých boli inštitúcia alebo kategória inštitúcií posudzované, a opis charakteristických vlastností inštitúcie/kategórie inštitúcií, na ktoré sa uplatňujú zjednodušené povinnosti. Každý orgán by mal v správe identifikovať prípadné váhy, ktoré boli každému kritériu priradené.]

                     Váha [opíšte prípadnú váhu, ktorá bola priradená každému kritériu na účely procesu posudzovania.]

                     Kritérium

                     Ukazovateľ

                     Opis inštitúcie (inštitúcií)

                  [Vyplňte pomocou kvantitatívnych údajov, kde je to uvedené. Keď sa správa vypĺňa vo vzťahu ku kategórii inštitúcií, kvantitatívne údaje možno poskytovať vo forme rozsahu (napr. celkové aktíva v rozmedzí od A EUR do B EUR). Na ostatných miestach uveďte slovný opis.]

                     Veľkosť

                  Celkové aktíva (2)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové aktíva/HDP členského štátu

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Len pre investičné spoločnosti:

                  Celkové záväzky

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové peniaze klientov

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové aktíva klientov

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové príjmy z poplatkov a provízií

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                     Vzájomné prepojenie

                  Medzibankové záväzky (3)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Medzibankové aktíva (4)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Nesplatené dlhové cenné papiere (5)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Počet zahraničných dcérskych spoločností a pobočiek

                  [Uveďte kvantitatívne údaje. Ak sa vzor vypĺňa pre kategórie, nemusí sa vyplniť.]

                  Zúčtovacie a platobné služby a služby vyrovnania poskytované inštitúciám a iným subjektom

                  [Uveďte opis akýchkoľvek takýchto služieb, ktoré poskytuje dotknutá inštitúcia alebo kategória inštitúcií.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Rozsah a zložitosť činností

                  Hodnota OTC derivátov (pomyselná) (6)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Záväzky zahŕňajúce viaceré jurisdikcie (7)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Pohľadávky zahŕňajúce viaceré jurisdikcie (8)

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové vklady

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Celkové kryté vklady

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Rizikový profil

                  Celkové hodnotenie v rámci postupu preskúmania a hodnotenia orgánmi dohľadu (SREP)

                  [Ak sa vzor vypĺňa pre kategórie, možno uviesť rozsah hodnôt.]

                  Hodnotenie SREP priradené kapitálovej primeranosti

                  [Ak sa vzor vypĺňa pre kategórie, možno uviesť rozsah hodnôt.]

                  Hodnotenie SREP priradené primeranosti likvidity

                  [Ak sa vzor vypĺňa pre kategórie, možno uviesť rozsah hodnôt.]

                  Hodnotenie SREP priradené vnútornej správe a riadeniu spoločnosti a kontrolám v celej inštitúcii

                  [Ak sa vzor vypĺňa pre kategórie, možno uviesť rozsah hodnôt.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Právny štatút

                  Regulačné povolenia a oprávnenia, najmä v súvislosti s využívaním pokročilých modelov výpočtu požiadaviek na vlastné zdroje pri kreditnom, trhovom a operačnom riziku

                  [Uveďte opis regulovaných činností, ktoré inštitúcia alebo kategória inštitúcií má povolenie vykonávať, a opíšte, či sa využívajú pokročilé modely (a ak áno, opíšte uplatňovaný model).]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Charakter obchodnej činnosti

                  Hodnotenie SREP priradené obchodnému modelu a stratégii

                  [Ak sa vzor vypĺňa pre kategórie, možno uviesť rozsah hodnôt.]

                  Pozícia inštitúcie v jurisdikciách, v ktorých pôsobí, pokiaľ ide o kritické funkcie a hlavné oblasti obchodnej činnosti ponúkané v každej jurisdikcii a trhový podiel inštitúcie

                  [Uveďte opis kritických funkcií a hlavných oblastí obchodnej činnosti ponúkaných v každej jurisdikcii. Ak sa vzor vypĺňa pre kategórie inštitúcií, môže to mať formu všeobecného opisu kritických funkcií a hlavných oblastí obchodnej činnosti, ktoré ponúkajú inštitúcie patriace do danej kategórie.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Akcionárska štruktúra

                  Stupeň koncentrácie akcionárov

                  [Vo svojej odpovedi uveďte aj percentuálny podiel akcií, ktorý drží 5 najväčších akcionárov držiacich kmeňové akcie. Ak sa vzor vypĺňa pre kategórie inštitúcií, môže to mať formu všeobecného opisu stupňa koncentrácie akcionárov inštitúcií, ktoré patria do danej kategórie.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Právna forma

                  Štruktúra inštitúcie: je inštitúcia súčasťou skupiny a ak áno, má skupina zložitú, navzájom vysoko prepojenú štruktúru?

                     Ak sa vzor vypĺňa pre kategórie inštitúcií, môže to mať formu všeobecného opisu štruktúry inštitúcií, ktoré patria do danej kategórie.]

                  Typ inštitúcie (napr. súkromná spoločnosť s ručením obmedzeným, spoločnosť s ručením obmedzeným alebo iný druh spoločnosti v zmysle vnútroštátneho práva)

                     Ak sa vzor vypĺňa pre kategórie inštitúcií, môže to mať formu všeobecného opisu typu inštitúcií, ktoré patria do danej kategórie.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Členstvo v schéme inštitucionálneho zabezpečenia (IPS) alebo inom kooperatívnom systéme vzájomnej solidarity podľa článku 113 ods. 7 nariadenia (EÚ) č. 575/2013

                  Funkcia inštitúcie v systéme ako účastník alebo ústredná inštitúcia alebo ako poskytovateľ funkcií kritických pre systém

                  [Uveďte opis funkcie inštitúcie v systéme (napr. ako účastník alebo ústredná inštitúcia alebo ako poskytovateľ kritických funkcií pre iných účastníkov, alebo prípadne ako strana vystavená riziku koncentrácie danej schémy).]
                  [Ak sa vzor vypĺňa pre kategórie inštitúcií, môže to mať formu všeobecného opisu inštitúcií, ktoré patria do danej kategórie.]

                  Relatívna veľkosť záručného fondu oproti celkovým finančným prostriedkom inštitúcie

                  [Uveďte kvantitatívne údaje. Ak sa vzor vypĺňa pre kategórie, možno uviesť rozsah hodnôt.]

                  Akékoľvek ukazovatele, ktoré sa zohľadnili zo zoznamu „nepovinných“ ukazovateľov prílohy II

                     Ďalšie poznámky

                  [Uveďte opis akýchkoľvek iných faktorov, ktoré boli zohľadnené pri stanovovaní vyššie uvedených aspektov.]

                     Opis zjednodušených povinností uplatňovaných na kategóriu inštitúcií/danú inštitúciu

                  [V tomto oddiele uveďte údaje s príslušným zreteľom na:

                              —

                                 príslušné články [uveďte] smernice 2014/59/EÚ stanovené v príslušnom riadku tabuľky;

                              —

                                 oddiel A prílohy k smernici 2014/59/EÚ a doplňujúce nariadenie Komisie o obsahu plánov ozdravenia;

                              —

                                 oddiel B prílohy k smernici 2014/59/EÚ a doplňujúce nariadenie Komisie o požiadavkách na plány riešenia krízových situácií;

                              —

                                 oddiel C prílohy k smernici 2014/59/EÚ;

                              —

                                 opis rozdielu medzi úplnými povinnosťami a príslušnými zjednodušenými povinnosťami.]

                     Opíšte zjednodušené povinnosti, pokiaľ ide o obsah a podrobnosti plánu ozdravenia

                  [Opíšte rozdiel medzi úplnými povinnosťami a príslušnými zjednodušenými povinnosťami (t. j. čo presne inštitúcia/inštitúcie nemusia spĺňať), napríklad so zreteľom na zoznam v oddiele A prílohy k smernici 2014/59/EÚ a doplňujúce nariadenie Komisie o obsahu plánov ozdravenia, ktoré prvky sa nevyžadujú na základe zjednodušených povinností uplatňovaných na danú inštitúciu/kategóriu inštitúcií.]

                     Opíšte zjednodušené povinnosti, pokiaľ ide o obsah a podrobnosti plánu riešenia krízových situácií

                     Kedy bol vypracovaný/kedy má byť vypracovaný prvý plán ozdravenia/plán riešenia krízových situácií a ako často sa má aktualizovať?

                     Opíšte zjednodušené povinnosti, pokiaľ ide o obsah a podrobnosti informácií požadovaných podľa článku 5 ods. 5, článku 11 ods. 1, článku 12 ods. 2 a oddielov A a B prílohy k smernici 2014/59/EÚ.

                     Opíšte zjednodušené povinnosti, pokiaľ ide o úroveň podrobnosti požadovanú na posúdenie riešiteľnosti krízových situácií podľa článkov 15 a 16 a oddielu C prílohy k smernici 2014/59/EÚ.

            VZOR 3

                     Článok 4 ods. 8 smernice 2014/59/EÚ: Vzor správy

                  [Poznámky zahrnuté v tomto vzore majú za cieľ pomôcť orgánom pri vypĺňaní vzoru a netvoria súčasť samotného vzoru.]

                     Členský štát

                     Názov príslušného orgánu/orgánu pre riešenie krízových situácií, ktorý predkladá správu

                  [Od príslušných orgánov a orgánov pre riešenie krízových situácií sa očakáva, že pri vypĺňaní správy sa zamerajú na tie inštitúcie, ktorým je poskytnuté oslobodenie v súvislosti s príslušnými požiadavkami oddielov 2 a 3 kapitoly I smernice 2014/59/EÚ. Príslušné orgány a orgány pre riešenie krízových situácií musia podávať správy o všetkých inštitúciách, ktorým je poskytnuté oslobodenie.]

                     Referenčné obdobie

                     Názov kategórie úverových inštitúcií alebo názov úverovej inštitúcie

                  [Keď sa podávajú správy o kategóriách inštitúcií, čísla LEI by sa mali poskytnúť pre každú inštitúciu v danej kategórii; ak tieto čísla nie sú k dispozícii, poskytnúť by sa mali názvy inštitúcií.]

                  [Ak sa správa vypĺňa s ohľadom na špecifickú kategóriu inštitúcií, uveďte opis danej kategórie vrátane kľúčových charakteristických vlastností inštitúcií v tejto kategórii (napr. uvedením odkazu na klasifikáciu SREP alebo iný príslušný klasifikačný systém). Uveďte aj zoznam čísel LEI, alebo ak tieto čísla nie sú k dispozícii, názvy inštitúcií, ktoré patria do danej kategórie. Ak existuje viac než jedna kategória inštitúcií, vyplňte správu za každú kategóriu.]

                     Základ pre poskytnutie oslobodenia so zreteľom na príslušné kritériá podľa článku 4 ods. 8 smernice 2014/59/EÚ

                     Inštitúcie pridružené k ústrednému orgánu a úplne alebo čiastočne oslobodené od prudenciálnych požiadaviek podľa vnútroštátneho práva v súlade s článkom 10 nariadenia (EÚ) č. 575/2013

                  [V tomto oddiele uveďte opis charakteristických vlastností [kategórie inštitúcií/danej inštitúcie.]

                     Inštitúcie, ktoré sú členmi IPS

         (1)  Ak hodnoty ukazovateľov podľa vymedzení v tomto vzore nie sú k dispozícii preto, že dotknuté subjekty patriace do rozsahu pôsobnosti nevykazujú podľa medzinárodných štandardov finančného výkazníctva (IFRS) a na ktoré na nevzťahujú požiadavky vzorov finančných informácií (FINREP), príslušné orgány a orgány pre riešenie krízových situácií by mali použiť vhodné náhradné údaje. V takom prípade by dotknuté orgány mali zabezpečiť, aby uvedené náhradné údaje boli vhodne vysvetlené a aby v čo najväčšej miere zodpovedali vymedzeniam uvedeným v tomto vzore.

         (2)  Na účely tohto vzoru sa „celkové aktíva“ vypočítavajú na globálnom základe v súlade s FINREP [IFRS alebo všeobecne uznávané účtovné zásady (GAAP)] – F 01.01, riadok 380 stĺpec 010.

         (3)  Na účely tohto vzoru sa „medzibankové záväzky“ vypočítavajú na globálnom základe v súlade s FINREP (IFRS alebo GAAP) → F 20.06, riadky 020 + 030 + 050 + 060 + 100 + 110, stĺpec 010, všetky krajiny (os z).

         (4)  Na účely tohto vzoru sa „medzibankové aktíva“ vypočítavajú na globálnom základe v súlade s FINREP (IFRS alebo GAAP) → F 20.04, riadky 020 + 030 + 050 + 060 + 110 + 120 + 170 + 180, stĺpec 010, všetky krajiny (os z).

         (5)  Na účely tohto vzoru sa „nesplatené dlhové cenné papiere“ vypočítavajú na globálnom základe v súlade s FINREP (IFRS alebo GAAP) → F 01.02, riadky 050 + 090 + 130, stĺpec 010.

         (6)  Na účely tohto vzoru sa „hodnota OTC derivátov (pomyselná)“ vypočítava na globálnom základe v súlade s: FINREP (IFRS) → F 10.00, riadky 300 + 310 + 320, stĺpec 030 + F 11.00, riadky 510 + 520 + 530, stĺpec 030 alebo FINREP (GAAP) → F 10.00, riadky 300 + 310 + 320, stĺpec 050 + F 11.00, riadky 510 + 520 + 530, stĺpec 030.

         (7)  Na účely tohto vzoru sa „záväzky zahŕňajúce viaceré jurisdikcie“ vypočítavajú na globálnom základe v súlade s FINREP (IFRS alebo GAAP) → F 20.06, riadky 010 + 040 + 070, stĺpec 010, všetky krajiny okrem domovskej krajiny (os z). Poznámka: Vypočítaná hodnota by nemala zahŕňať i) záväzky v rámci podniku a ii) záväzky zahraničných pobočiek a dcérskych spoločností voči protistranám v tej istej hostiteľskej krajine.

         (8)  Na účely tohto vzoru sa „pohľadávky zahŕňajúce viaceré jurisdikcie“ vypočítavajú na globálnom základe v súlade s FINREP (IFRS alebo GAAP) → F 20.04, riadky 010 + 040 + 080 + 140, stĺpec 010, všetky krajiny okrem domovskej krajiny (os z). Poznámka: Vypočítaná hodnota by nemala zahŕňať i) aktíva v rámci podniku a ii) aktíva zahraničných pobočiek a dcérskych spoločností voči protistranám v tej istej hostiteľskej krajine.

      PRÍLOHA II

         Zoznam nepovinných ukazovateľov

         Nepovinné ukazovatele
          (1)

      Celkové aktíva (2)

      Celková expozícia pri zlyhaní
      Celkové aktíva/HDP členského štátu
      Celková expozícia pri zlyhaní/HDP členského štátu
      Celkové rizikovo vážené aktíva
      Celkové záväzky
      Celkové peniaze klientov
      Celkové aktíva klientov
      Celkové príjmy z poplatkov a provízií
      Trhová kapitalizácia
      Hodnota aktív v úschove
      Hodnota OTC derivátov (pomyselná) (3)

      Medzibankové aktíva
      Medzibankové záväzky
      Záväzky medzi finančnými sektormi
      Aktíva medzi finančnými sektormi
      Záväzky zahŕňajúce viaceré jurisdikcie
      Pohľadávky zahŕňajúce viaceré jurisdikcie
      Nesplatené dlhové cenné papiere
      Hodnota domácich platobných transakcií
      Celkové vklady
      Celkové kryté vklady
      Vklady súkromného sektora od vkladateľov v Únii
      Hodnota úverov súkromného sektora vrátane viazaných nástrojov a syndikovaných úverov
      Počet úverov súkromného sektora
      Počet vkladových účtov – podniky
      Počet vkladových účtov – retail
      Počet retailových zákazníkov
      Počet domácich dcérskych spoločností a pobočiek
      Počet zahraničných dcérskych spoločností a pobočiek (v členení na dcérske spoločnosti a pobočky usadené v iných členských štátoch a v tretích krajinách)
      Členstvo v infraštruktúre finančného trhu
      Kritické funkcie, ktoré poskytuje daná inštitúcia iným spoločnostiam v skupine, alebo ktoré poskytujú spoločnosti v skupine danej inštitúcii
      Kritické funkcie a hlavné oblasti obchodnej činnosti v každej príslušnej jurisdikcii vrátane poskytovania služieb iným inštitúciám
      Zúčtovacie a platobné služby a služby vyrovnania poskytované účastníkom trhu alebo iným subjektom a počet ostatných poskytovateľov, ktoré má trh k dispozícii
      Platobné služby poskytované účastníkom trhu alebo iným subjektom a počet ostatných poskytovateľov, ktoré má trh k dispozícii
      Geografické členenie činnosti inštitúcie (vrátane počtu jurisdikcií, v ktorých inštitúcia a dcérske subjekty pôsobia, a veľkosť operácií)
      Trhový podiel inštitúcie podľa oblasti obchodnej činnosti podľa jurisdikcie (napríklad prijímanie vkladov, retailové hypotéky, nezabezpečené úvery, kreditné karty, úvery pre MSP, úvery podnikom, obchodné financie, platobné činnosti a poskytovanie iných kritických služieb)
      Typ regulačných povolení a oprávnení (napr. investičná spoločnosť alebo úverová inštitúcia; využívanie pokročilých modelov výpočtu požiadaviek na vlastné zdroje pri kreditnom, trhovom a operačnom riziku)
      Úvery súkromného sektora domácim príjemcom
      Úvery súkromného sektora príjemcom v konkrétnom regióne
      Hypotekárne úvery príjemcom v Únii
      Hypotekárne úvery domácim príjemcom
      Retailové úvery príjemcom usadeným v Únii
      Retailové úvery domácim príjemcom
      Postup preskúmania a hodnotenia orgánmi dohľadu – SREP – hodnotenie (celkové)
      Hodnotenia SREP priradené posúdeniam kapitálovej primeranosti, primeranosti likvidity, vnútornej správy a riadenia spoločnosti a kontrolám v celej inštitúcii
      Regulačné povolenia a oprávnenia, najmä v súvislosti s využívaním pokročilých modelov výpočtu požiadaviek na vlastné zdroje pri kreditnom, trhovom a operačnom riziku
      Celkový obchodný model inštitúcie, jeho životaschopnosť a udržateľnosť stratégie inštitúcie na základe výsledkov analýzy obchodného modelu vykonanej v rámci SREP podľa usmernení EBA pre spoločné postupy a metodiky SREP. Na tento účel môžu orgány využiť hodnotenie SREP priradené obchodnému modelu a stratégii.
      Pozícia inštitúcie v jurisdikciách, v ktorých pôsobí, pokiaľ ide o kritické funkcie a hlavné oblasti obchodnej činnosti ponúkané v každej jurisdikcii a trhový podiel inštitúcie (koncentrácia)
      Spresnenie toho, či sú akcionári koncentrovaní alebo rozptýlení, s ohľadom najmä na počet kvalifikovaných akcionárov a mieru, do akej môže mať akcionárska štruktúra vplyv na dostupnosť určitých opatrení ozdravenia pre inštitúciu a nástrojov riešenia krízových situácií pre orgán pre riešenie krízových situácií
      Štruktúra inštitúcie, pokiaľ ide o posudzovanie toho, či je inštitúcia súčasťou skupiny, a ak áno, či má táto skupina zložitú alebo jednoduchú štruktúru so zreteľom na finančné a operačné vzájomné závislosti
      Typ inštitúcie (napr. súkromná spoločnosť s ručením obmedzeným, spoločnosť s ručením obmedzeným alebo iný druh spoločnosti v zmysle vnútroštátneho práva)
      Veľkosť záručného fondu v pomere k celkovým finančným prostriedkom inštitúcie (len IPS a iné systémy vzájomnej solidarity)
      Typ systému vzájomnej solidarity a jeho politiky a postupy riadenia rizík
      Stupeň vzájomného prepojenia s inými účastníkmi IPS

         (1)  Ak hodnoty ukazovateľov podľa vymedzení v tejto prílohe nie sú k dispozícii preto, že dotknuté subjekty patriace do rozsahu pôsobnosti nevykazujú podľa IFRS a na ktoré na nevzťahujú požiadavky FINREP, príslušné orgány a orgány pre riešenie krízových situácií by mali použiť vhodné náhradné údaje (napr. z vnútroštátnych GAAP). V takom prípade by dotknuté orgány mali zabezpečiť, aby uvedené náhradné údaje boli vhodne vysvetlené a aby v čo najväčšej miere zodpovedali vymedzeniam uvedeným v tomto vzore.

         (2)  „Celkové aktíva“ sa vypočítavajú na celosvetovom základe v súlade s FINREP (IFRS alebo GAAP) – F 01.01, riadok 380 stĺpec 010.

         (3)  „Hodnota OTC derivátov (pomyselná)“ sa vypočítava na celosvetovom základe v súlade s: FINREP (IFRS) → F 10.00, riadky 300 + 310 + 320, stĺpec 030 + F 11.00, riadky 510 + 520 + 530, stĺpec 030 alebo FINREP (GAAP) → F 10.00, riadky 300 + 310 + 320, stĺpec 050 + F 11.00, riadky 510 + 520 + 530, stĺpec 030.


title: Vykonávacie nariadenie Komisie (EÚ) č. 351/2011 z  11. apríla 2011 , ktorým sa mení a dopĺňa nariadenie (EÚ) č. 297/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime  Text s významom pre EHP

text:
               12.4.2011

               SK

               Úradný vestník Európskej únie

               L 97/20

         VYKONÁVACIE NARIADENIE KOMISIE (EÚ) č. 351/2011
   z 11. apríla 2011,
   ktorým sa mení a dopĺňa nariadenie (EÚ) č. 297/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany verejného zdravia, zdravia zvierat alebo životného prostredia primerané mimoriadne opatrenia Únie v súvislosti s potravinami alebo krmivami dovážanými z tretej krajiny, ak sa takéto riziko nedá uspokojivo zvládnuť prostredníctvom opatrení prijatých jednotlivými členskými štátmi.

               (2)

               V nadväznosti na haváriu jadrovej elektrárne vo Fukušime z dňa 11. marca 2011 bola Komisia informovaná, že hladiny rádionuklidov v určitých potravinárskych produktoch pochádzajúcich z Japonska, akými sú mlieko a špenát, prekročili účinné hladiny v potravinách platné v Japonsku. Takáto kontaminácia môže predstavovať ohrozenie pre verejné zdravie a zdravie zvierat v Únii a preto bolo 25. marca 2011 prijaté vykonávacie nariadenie Komisie (EÚ) č. 297/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime (2).

               (3)

               V nariadení (EÚ) č. 297/2011 sa stanovuje požiadavka, aby príslušné orgány Japonska vykonávali kontrolu pred vývozom. Príslušné orgány Japonska stanovili účinné hladiny jódu, cézia a plutónia v potravinách. Komisia bola 17. marca 2011 informovaná o týchto účinných hladinách platných v Japonsku, no ako bolo uvedené, tieto účinné hladiny boli prijaté dočasne ako prechodné regulačné hodnoty. Orgány Japonska takisto informovali Komisiu, že produkty, ktoré sa nesmú uvádzať na japonský trh, sa nesmú ani vyvážať. V súčasnosti je zrejmé, že uvedené účinné hladiny sa budú v Japonsku uplatňovať počas dlhšieho obdobia. Preto je v záujme konzistentnosti medzi kontrolami pred vývozom vykonávanými japonskými orgánmi a kontrolami hladín rádionuklidov vykonávanými v mieste vstupu do EÚ na krmivách a potravinách pochádzajúcich alebo odosielaných z Japonska vhodné, aby sa v EÚ dočasne uplatňovali tie isté maximálne hladiny pre rádionuklidy v krmivách a potravinách z Japonska, ako sú účinné hladiny platné v Japonsku, pokiaľ sú nižšie ako hodnoty EÚ.

               (4)

               Toto nariadenie nemá vplyv na vedecky stanovené hladiny uvedené v nariadení Rady (Euratom) č. 3954/87 a v nariadeniach Komisie (Euratom) č. 944/89 a (Euratom) č. 770/90, ktoré sa majú uplatňovať v prípade budúcej jadrovej havárie alebo v akomkoľvek inom prípade rádiologickej havarijnej situácie, ktorá zasiahne územie EÚ. Toto nariadenie sa vzťahuje na hodnoty izotopov stroncia stanovené v nariadení (Euratom) č. 3954/87, keďže takéto hodnoty v Japonsku nie sú stanovené.

               (5)

               Keďže v súčasnosti existuje dôkaz o tom, že krmivá a potraviny z určitých regiónov z Japonska sú kontaminované rádionuklidmi jód-131, cézium-134 a cézium-137, a vzhľadom na to, že nič nenasvedčuje tomu, že krmivá a potraviny pochádzajúce alebo odosielané z Japonska sú kontaminované inými rádionuklidmi, je vhodné obmedziť povinné kontroly na jód-131, cézium-134 a cézium-137. Členské štáty môžu takisto dobrovoľne vykonávať analýzy prítomnosti iných rádionuklidov, aby zhromaždili informácie o ich možnej prítomnosti. Preto je vhodné, aby sa v prílohe II k tomuto nariadeniu uviedli existujúce maximálne hladiny rádionuklidov stroncium, plutónium a transplutónium podľa právnych predpisov EÚ alebo ich účinné hladiny, ktoré sa uplatňujú v Japonsku.

               (6)

               Preto je vhodné zodpovedajúcim spôsobom zmeniť a doplniť nariadenie (EÚ) č. 297/2011.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Nariadenie (EÚ) č. 297/2011 sa mení a dopĺňa takto

               1)

               Článok 2 sa mení a dopĺňa takto:

                           a)

                           v odseku 3 sa tretia zarážka nahrádza takto:

                                       „—

                                       v prípade, že produkt pochádza alebo bol odoslaný z prefektúr Fukušima, Gunma, Ibaraki, Tochigi, Miyagi, Yamagata, Niigata, Nagano, Yamanashi, Saitama, Tokyo a Chiba, neobsahuje rádionuklidy jód-131, cézium-134 a cézium-137 v miere presahujúcej maximálne hladiny stanovené v prílohe II k tomuto nariadeniu. Toto ustanovenie sa vzťahuje aj na produkty pochádzajúce z pobrežných vôd uvedených prefektúr bez ohľadu na to, kde sa takéto produkty vyloďujú.“

                           b)

                           Odsek 4 sa nahrádza takto:
                           „4.   Vzor vyhlásenia uvedený v odseku 3 sa stanovuje v prílohe I. Vyhlásenie podpisuje schválený zástupca japonských príslušných orgánov a v prípade produktov, na ktoré sa vzťahuje odsek 3 tretia zarážka, sa k tomuto vyhláseniu prikladá analytická správa.“

               2)

               Článok 7 sa nahrádza takto:
               „Článok 7
               Nevyhovujúce produkty
               Krmivá a potraviny pochádzajúce alebo odosielané z Japonska, ktoré nie sú v súlade s maximálnymi hladinami uvedenými v prílohe II, sa nesmú uvádzať na trh. Takéto nevyhovujúce krmivá a potraviny sa bezpečným spôsobom odstránia alebo vrátia do krajiny pôvodu.“

               3)

               Príloha sa nahrádza textom prílohy I k tomuto nariadeniu.

               4)

               Dopĺňa sa nová príloha II, ktorej znenie je uvedené v prílohe II k tomuto nariadeniu.

         Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. ES L 31, 1.2.2002, s. 1.

      (2)  Ú. v. EÚ L 80, 26.3.2011, s. 5.

      PRÍLOHA I

      PRÍLOHA II

         Maximálne hladiny pre potraviny
          (1)
         (Bq/kg)

                  Potraviny pre dojčatá a malé deti

                  Mlieko a mliečne výrobky

                  Iné potraviny s výnimkou tekutých potravín

                  Tekuté potraviny

                  Suma izotopov stroncia, najmä Sr-90

                  75

                  125

                  750

                  125

                  Suma izotopov jódu, najmä I-131

                  100 (2)

                  300 (3)

                  2 000

                  300 (3)

                  Suma izotopov plutónia a transplutóniových prvkov vysielajúcich alfa žiarenie, najmä Pu-239, Am-241

                  1

                  1 (3)

                  10 (3)

                  1 (3)

                  Suma všetkých ostatných nuklidov s polčasom rozpadu dlhším ako 10 dní, najmä Cs-134 a Cs-137, okrem C-14 a H-3

                  200 (3)

                  200 (3)

                  500 (3)

                  200 (3)

         Maximálne hladiny pre krmivá
          (4)
         (Bq/kg)

                  Krmivá

                  Suma Cs-134 a Cs-137

                  500 (5)

                  Suma izotopov jódu, najmä I-131

                  2 000 (6)

         (1)  Hladina uplatniteľná na koncentrované alebo sušené produkty je vypočítaná na základe rozriedeného produktu pripraveného na spotrebu.

         (2)  S cieľom zabezpečiť konzistentnosť s účinnými hladinami, ktoré sa v súčasnosti uplatňujú v Japonsku, tieto hodnoty dočasne nahrádzajú hodnoty stanovené v nariadení Rady (Euratom) č. 3954/87.

         (3)  S cieľom zabezpečiť konzistentnosť s účinnými hladinami, ktoré sa v súčasnosti uplatňujú v Japonsku, táto hodnota dočasne nahrádza hodnotu stanovenú v nariadení Komisie (Euratom) č. 770/90.

         (4)  Maximálna hladina sa vzťahuje na krmivo s obsahom vlhkosti 12 %.

         (5)  S cieľom zabezpečiť konzistentnosť s účinnými hladinami, ktoré sa v súčasnosti uplatňujú v Japonsku, táto hodnota dočasne nahrádza hodnotu stanovenú v nariadení Komisie (Euratom) č. 770/90.

         (6)  Táto hodnota je stanovená dočasne a má byť rovnaká, ako je hodnota pre potraviny, kým sa nevykoná posúdenie faktora transferu jódu z krmív do potravinových produktov.


title: Vykonávacie nariadenie Komisie (EÚ) 2016/1140 z 8. júla 2016 o zatriedení určitého tovaru do kombinovanej nomenklatúry

text:
               14.7.2016

               SK

               Úradný vestník Európskej únie

               L 189/1

         VYKONÁVACIE NARIADENIE KOMISIE (EÚ) 2016/1140
   z 8. júla 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia Rady (EÚ) č. 952/2013. Toto obdobie by malo byť stanovené na tri mesiace.

               (5)

               Výbor pre colný kódex nepredložil stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2016

            Za Komisiu

            v mene predsedu

         Stephen QUEST

            generálny riaditeľ pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                              1.

                              Výrobok vo forme samozahrievacej náplasti na zmiernenie bolesti.
                              Náplasť je vyrobená z adhezívneho materiálu a je určená na prilepenie na pokožku (krk, zápästie alebo rameno).
                              Je vyrobená z mäkkého syntetického materiálu, ktorý sa prispôsobí tvaru tela a obsahuje niekoľko diskov, ktoré pri kontakte so vzduchom vytvárajú teplo.
                              Tieto disky obsahujú železný prášok, drevené uhlie, soľ a vodu. Keď sa jednotlivé balenia obsahujúce náplasť otvoria a vystavia sa kontaktu so vzduchom, dôjde k exotermickej reakcii.

                  3824 90 96

                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 3824 , 3824 90  a 3824 90 96 .
                  Disky obsiahnuté vo výrobku sa z dôvodu exotermickej reakcie používajú ako zdroj tepla. Toto dáva výrobku podstatný charakter ako prípravku položky 3824 .
                  Výrobok preto nemožno považovať za ovínadlá a podobný tovar položky 3005 .
                  Výrobok by sa preto mal zatriediť pod číselný znak KN 3824 90 96 .

                              2.

                              Výrobok vo forme samozahrievacieho pásu na zmiernenie bolesti.
                              Pás je vyrobený z neadhezívneho materiálu a pripevňuje sa pomocou samolepiacej pásky.
                              Výrobok je vyrobený z mäkkého syntetického materiálu, ktorý sa prispôsobí tvaru tela a obsahuje niekoľko diskov, ktoré pri kontakte so vzduchom vytvárajú teplo.
                              Tieto disky obsahujú železný prášok, drevené uhlie, soľ a vodu. Keď sa jednotlivé balenia obsahujúce pás otvoria a vystavia sa kontaktu so vzduchom, dôjde k exotermickej reakcii.

                  3824 90 96

                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 3824 , 3824 90  a 3824 90 96 .
                  Disky obsiahnuté vo výrobku sa z dôvodu exotermickej reakcie používajú ako zdroj tepla. Toto dáva výrobku podstatný charakter ako prípravku položky 3824 .
                  Výrobok by sa preto mal zatriediť pod číselný znak KN 3824 90 96 .


title: Vykonávacie nariadenie Komisie (EÚ) č. 257/2013 z  20. marca 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               21.3.2013

               SK

               Úradný vestník Európskej únie

               L 79/27

         VYKONÁVACIE NARIADENIE KOMISIE (EÚ) č. 257/2013
   z 20. marca 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  JO

                  97,3

                  MA

                  76,6

                  TN

                  101,2

                  TR

                  125,0

                  ZZ

                  100,0

                  0707 00 05

                  JO

                  194,1

                  MA

                  152,2

                  TR

                  162,7

                  ZZ

                  169,7

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  44,1

                  TR

                  104,5

                  ZZ

                  74,3

                  0805 10 20

                  EG

                  52,0

                  IL

                  70,1

                  MA

                  66,7

                  TN

                  67,5

                  TR

                  68,5

                  ZZ

                  65,0

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  92,6

                  CL

                  132,0

                  CN

                  76,6

                  MK

                  32,3

                  US

                  168,3

                  ZA

                  101,5

                  ZZ

                  102,8

                  0808 30 90

                  AR

                  109,0

                  CL

                  119,8

                  CN

                  85,7

                  TR

                  171,6

                  US

                  194,3

                  ZA

                  99,4

                  ZZ

                  130,0

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.